Škoda 440

Škoda 440 (ľudovo nazývana spartak) je automobil nižšej strednej triedy vyrábaný v česko-slovenskej automobilke Automobilove Závody Mladá Boleslav n. p.. Ide o automobil klasickej koncepcie, na ktorého platforme vznikli modely Octavia a Felicia.
História.
Protypom modelového radu 440 bol voz, ktorý niesol označenie Spartak. Tento voz vzhľadom k požiadavkam využíval mnoho komponentov už zavedených vo výrobe, takže nepredstavoval razantne inovatívny model. Jednalo sa v podstate o platformu vozidla Škoda Populár z predvojnového obdobia. Po skúsenostiach s testovacím prototypom bol od neho neskôr odvodený typ 440. Značenie tohto modelu pochádza ešte z predvojnového obdobia, kedy automobilka značila svoje vozy trojmiestnym označením. Prvé číslo znamenalo počet valcov, zvyšne 2 číslice znamenali výkon motora v konských silách zaokrúhleny obvykle na celé 5 (35, 40, 45, 50...). Neskôr, po ukončeni jej výroby v roku 1959, vznikli na platforme Škoda 440 vozy Škoda Octavia a Škoda Felicia.
Podvozok.
Podvozok Škody 440 vychádzal z klasickej koncepcie pohonu a podvozkových častí, využíval preto hnanú zadnú nápravu a motor uložený nad prednou nápravou. Predná náprava bola kyvná odpružená listovými poloelipsovými perami tlmená ramenovými tlmičmi. Zadná náprava bola zhodne kyvná a odpružená listovými perami, avšak boli využité teleskopické tlmiče. Nápravy boli spojené centrálnou rúrou, z ktorej v prednej časti vychádzalo rozvidlenie pre uloženie motora a prevodovky, na zadnom konci rúry bola namontovaná rozvodovka. Brdzy vozidla boli jednookruhové kvapalinové s pôsobením na všetky 4 kolesá prostredníctvom bubnov.
Karoséria.
Škoda 440 bola vybavená uzavretou celokovovu škrupinovou dvojdverovou karosériou usadenou na nosnom ráme. Karoséria umožňovala bezprievanové vetranie, sklá predných dverí boli sťahovacie, trojuholníkove okna výklopné. Pre typ 450 vznikla otvorená karoséria typu roadster, na ktorú bolo možné upevniť laminátovú odnímateľnú strechu, alebo plátenú skladaciu strechu, ktoré boli vzájomne zameniteľné.
Motorizácia.
Voz bol poháňaný radovým 4-valcovým 4-taktným motorom, ktorý bol uložený pozdĺžne nad prednou nápravou. Kľukový hriadeľ bol 3x uložený, rozvodový mechanizmus OHV mal vačkový hriadeľ poháňaný reťazou. Vačkový hriadeľ okrem pohonu ventilov zabezpečoval aj pohon membránoveho palivového čerpadla a rozdeľovača. Motor uzatvárala 5-kanálová hlava valcov z liatiny. Motor bol umiestnený v bloku s prevodovkou. Elektrickú sústavu napájalo dynamo. O prípravu zmesi sa staral jednokomorový karburátor Jikov 32 SOP.
Typ 440.
Prvý bol na trh uvedený typ Škoda 440 vybavený motorom so zdvihovým objemom 1089 cm³, ktorý poskytoval nasledovné parametre:
Typ 445.
Neskôr bol k dispozícii aj zväčšený motor s objemom 1221 cm³, ktorého parametre boli mierne lepšie:
Typ 450.
Montážou dvojice karburátorov na motor typu 440 sa podarilo výrazne zvýšiť jeho výkon 
Prevodové a rozvodové ústrojenstvo.
Vozidlo sa štandardne osadzovalo 4-stupňovou prevodovkou, ktorá mala sprvu synchronizované 3. a 4. prevodový stupeň, neskôr boli synchronizované všetky stupne okrem prvého a spätného chodu. Rozvodovka bola s prevodovkou spojená kardanovým hriadeľom. Prevodové pomery boli určené nasledovne: